Основну школу, гимназију и Филозофски факултет завршио је у Сарајеву. Уређивао је омладинске листове и часописе, предавачке трибине итд. До априла 1992. године, кад је почео Рат у БиХ, био је запослен на ТВ Сарајево као „водећи драматург”. У књижевности се јавио средином седамдесетих година, пјесмама и прозом, у генерацији младих књижевника коју често називају „шездесет-осмашком”. За своје пјесничке књиге награђиван је најзначајнијим књижевним и друштвеним признањима (Шестоаприлска награда града Сарајева, Годишња награда Удружења књижевника БиХ, Годишња награда Издавачког предузећа „Свјетлост”, Змајева награда итд.). У рату објављена књига његове поезије „Сарајевски табут”, награђена је изузетним признањем — „Наградом слободе” ПЕН-центра Француске. (Претходни лауреати: Солжењицин, Сахаров, Хавел.) Избори из његове поезије, у преводу на њемачки, француски, италијански, објављени су у Аустрији, Француској, Италији (-{"Insel bin ich, im Herzen der Welt, Cercueil de Sarajevo, La bara di Sarajevo"}-). За италијанско, двојезичко издање добио је награду -{„Premio letterario 1996 della Fondazione Laboratorio Mediterraneo”}-. Један је од најзначајнијих филмских аутора (сценариста) у екс-југословенској кинематографији („Сјећаш ли се Доли Бел”, „Отац на службеном путу” редитеља Емира Кустурице, „Кудуз” Адемира Кеновића итд. Као филмски аутор, добитник је бројних награда и признања. Члан је Академије наука и умјетности БиХ и мајсторски кандидат у шаху. Живи и ради у Сарајеву и Горажду.